7. ΠΡ ΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 1921 της 13/28 Δεκ. 1956 Περί των διοικουσών τα Ταμεία Οδοποιΐας του Κράτους Επιτροπών μετά την ισχύν του Ν. 3620/1956. Εν όψει του ν.δ. 3620/1956 «περί τροποποιήσεως και συμπληρώσεως των διατάξεων περί διοικητικής αποκεντρώσεως» (κατωτ. σ. 765). 1)α)Από της ισχύος του Ν. Διατάγματος 3620/1956 «περί τροποποιήσεως και συμπληρώσεως των διατάξεων περί διοικητικής αποκεντρώσεως» και μέχρι λήξεως της χρήσεως του οικον. έτους 1955-1956 ήτοι μέχρι 31ης Δεκεμβρίου 1956 αι διοικούσαι τα Ταμεία Οδοποιΐας των Νομών του Κράτους Επιτροπαί εξακολουθούσιν ασκούσαι την υπό των διατάξεων του ν.δ. 3155/1955 «περί κατασκευής και συντηρήσεως οδών» και των εκτελεστικών αυτού Β. Διαταγμάτων παρασχεθείσαν εις αυτάς δικαιοδοσίαν και αρμοδιότητα, συνεχιζομένης της εν γένει λειτουργίας των Ταμείων Οδοποιΐας εν η και η εκτέλεσις του προϋπολογισμού των εσόδων και εξόδων των κατά τας προ της εκδόσεως του ως άνω υπ’ αριθ. 3620 Ν.Δ. κειμένας διατάξεις. β)Η έναρξις της λειτουργίας των Νομαρχιακών Ταμείων άρχεται από της ισχύος του Ν.Δ. 3620/1956 προς άσκησιν πασών των εκ του Νομοθετικού τούτου Διατάγματος απορρεουσών αρμοδιοτήτων αυτών πλην των δια της προηγουμένης παραγράφου καθοριζομένων τοιούτων αίτινες υπάγονται δια το εν αυτή οριζόμενον χρονικόν διάστημα εις την αρμοδιότητα του Ταμείου Οδοποιΐας Νομού.–2)Από της ενάρξεως της ισχύος του υπ’ αριθ. 3620/1956 Ν. Διατάγματος «περί τροποποιήσεως και συμπληρώσεως των διατάξεων περί διοικητικής αποκεντρώσεως» δύναται δι’ αποφάσεως του Υπουργού Συγκοινωνιών και Δημοσίων Έργων ν’ ανατίθενται προσωρινώς καθήκοντα «Διευθυντού Τεχνικών Υπηρεσιών Νομού» εις τον Προϊστάμενον του εν έδρα Νομαρχίας Γραφείου Νομομηχανικού, εξαιρέσει Νομαρχιών όπου είχεν έδραν Περιφερειακή Διεύθυνσις Δημ. Έργων, εις ας καθήκοντα «Διευθυντού Τεχνικών Υπηρεσιών Νομού» ανατίθενται προσωρινώς δια της αυτής αποφάσεως εις τους προϊσταμένους των καταργηθεισών περιφερειακών διευθύνσεων.–3.Από της ενάρξεως της ισχύος του εν τη προηγουμένη παραγράφω Νομοθετικού Διατάγματος, ο Νομομηχανικός Αττικής ως και ο Διευθυντής της Ι. Περιφερειακής Διευθύνσεως Δημοσίων Έργων Αθηνών, οίτινες ασκούν τα καθήκοντά των παρά τη Νομαρχία Αττικής ο μεν πρώτος ως Νομομηχανικός Αττικής, ο δε δεύτερος προσωρινώς δι’ αποφάσεως του Υπουργού Συγκ. και Δημοσίων Έργων ως Διευθυντής της παρά τη Νομαρχία Αττικής «Διευθύνσεως Τεχνικών Υπηρεσιών Νομού»,  Σελ. 596(α) 23.Ζ.γ.7 Ταμεία Επαρχιακής Οδοποιΐας ασκούν παραλλήλως και αυτοτελώς προς τα καθήκοντα ταύτα και τα καθήκοντα αντιστοίχως του Νομομηχανικού περιοχής τέως Διοικήσεως Πρωτευούσης και του Περιφερειακού Διευθυντού Δημ. Έργων τέως Διοικήσεως Πρωτευούσης, μέχρι συστάσεως ειδικών προς τούτο υπηρεσιών και τοποθετήσεως των προϊσταμένων αυτών.–4)Η παρούσα πράξις κυρωθήσεται δια νόμου προτάσει του Υπουργού Συγκοινωνιών και Δημ. Έργων. 